b'\n_START_ARTICLE_\nWaiwais\n_START_SECTION_\nHist\xc3\xb2ria\n_START_PARAGRAPH_\nLa poblaci\xc3\xb3 amer\xc3\xadndia de Guyana consta aproximadament de 31.000 persones. Les tribus les formen un total de nou grups \xc3\xa8tnics majoritaris que inclouen els Akawaios, Arawaks, Arekunas, Caribs, Makushis, Patamonas, Wapishanas, Warraus i els Waiwais. Es troben principalment en terres de l\'interior del pa\xc3\xads. Els Waiwais s\xc3\xb3n el grup \xc3\xa8tnic m\xc3\xa9s petit de Guyana amb una poblaci\xc3\xb3 aproximada de 170. Actualment nom\xc3\xa9s existeix una comunitat Waiwai a Guyana, que viu a la regi\xc3\xb3 m\xc3\xa9s al sud del pa\xc3\xads, a Konashen._NEWLINE_L\'explorador, Robert Schomburgk va ser probablement la primera persona no-\xc3\xadndia que contact\xc3\xa0 amb els Waiwais el desembre de 1837. Va trobar un poblat assentat a la vora de l\'afluent del riu Essiquebo, junt amb dos m\xc3\xa9s a la vora del riu Mapuera, al Brasil. Schomburgk describ\xc3\xad els Waiwais com:_NEWLINE_"De estatura mitjana, amb el color de la pell m\xc3\xa9s clara que la dels Tarumes, en la seva aparen\xc3\xa7a general i llengua s\'assemblen als Makuskis. Els Woyawais (Waiwais) s\xc3\xb3n ca\xc3\xa7adors formidables i c\xc3\xa8lebres pels seus gossos. Sembla que van generalment bruts."_NEWLINE_A principis del segle XX, alguns dels Waiwais emigraren cap al nord. S\'especula que per l\'epid\xc3\xa8mia de grip que gaireb\xc3\xa9 extermin\xc3\xa0 el poble Taruma. Des del 1933 fins al 1938, els Waiwais tornaren a emigrar a terres m\xc3\xa9s interiors de Guyana per evitar els estrangers durant la comissi\xc3\xb3 dels l\xc3\xadmits de les fronteres del pa\xc3\xads.\n_START_SECTION_\nCultura\n_START_PARAGRAPH_\nTot i que els Waiwais s\xc3\xb3n grans ca\xc3\xa7adors, tamb\xc3\xa9 s\xc3\xb3n conreadors. No obstant; per les caracter\xc3\xadstiques de la terra on viuen, que t\xc3\xa9 una cota de baixa de pluges, resulta tot un repte aconseguir aliments suficients. Tradicionalment empraven el m\xc3\xa8tode de l\'artigatge.'